ཚེ་རིག་རྒྱུད་འབུམ་བྱེ་བའི་ཡང་བཅུད་ཟུར་རྒྱན་ཉེར་མཁོ་དཔག་བསམ་ལྗོན་ཤིང་བཟང་པོ་ལས།བདུན་པ་དུས་བཞི་ཁམས་ལྔའི་འབྱུང་བ་ནི།།དཔྱིད་དབྱར་སྟོན་དགུན་དུས་མཚམས་ལྔ་པོ་ནི།།རིམ་བཞིན་ཤིང་མེ་ལྕགས་ཆུ་ས་ཡི་ཁམས།།ཁྱིམ་ཞག་དབང་བྱས་རེ་རེར་དོན་གཉིས་དང་།།ཉིས་ཞག་དོན་གསུམ་ཚེས་ལྟར་དོན་བཞིར་འཐོབ།།མཆིན་སྙིང་གློ་མཁལ་མཚེར་རྩ་ལྔ་པོ་རྒྱུ།།དུས་དང་དོན་ལྔའི་ཁམས་དང་རྩ་རུ་སྦྱར།།དེ་དག་ཞིབ་པར་བཀྲོལ་ན་དཔྱིད་ཟླ་སོགས།།ཟླ་བའི་ངོས་འཛིན་ས་གནམ་བར་གྱི་རྟགས།།རིམ་པར་བརྗོད་ལ་དཔྱིད་ཟླ་སྟག་ཡོས་འབྲུགགསུམ་གྱི་དུས།།ས་ལ་ཤིང་རྩི་ཁ་འབུས་གནམ་རྟགས་སུ།།རྟ་པ༩་དབོ༡༡་དང་ནག༡༣་པས་ནམ་ཚོད་འཛིན།།བར་དུ་བྱིའུ་ཅོ་གས་རང་སྐད་འབྱིན།།བདུན་ཅུ་རྩ་གཉིས་ཤིང་སྟག་ཡོས་སོགས་ཤིང་གི་ཕྱིརཁམས་མཆིན་རྩ་རྒྱུ།།ཅོ་གའི་སྐད་དམ་པི་ཝང་རྒྱུད་ལྟར་ལྟར་ཕྲ་ལ་གྲིམས་པར་འཕར།།ལྷག་མ་བཅོ་བརྒྱད་ས་ཁམས་མཚེར་རྩ་རྒྱུ།།ཞེས་སོ།།